stanford-oval/wikipedia huggingface dataset:
DC-universumi – alkuperäiset animaatioelokuvat
Elokuvat > Justice League: Crisis on Two Earths

Superman/Batman: Public Enemies DVD:n takakannessa oli maininta tulevasta elokuvasta Justice League: Crisis on Two Earths. Elokuva on ilmestymässä 23. helmikuuta 2010. Tarina pohjautuu perutun Justice League: Worlds Collide elokuvaprojektiin, jonka käsikirjoituksesta vastasi Dwayne McDuffie. Elokuvan tuottajat pyysivät häntä muokkaamaan vanhaa käsikirjoitusta uuteen muotoon, jossa on myös viittauksia Grant Morrisonin tekemään JLA: Earth 2 -sarjakuvaan.
Elokuvassa rinnakkaisuniversumin Lex Luthor toimii sankarin roolissa, kun hän pyytää apua rinnakkaisuniversumista pelastaakseen maailmansa, jossa Ultraman ja erityisesti Owlman on päässyt valloilleen. Äänirooleissa kuullaan muun muassa Mark Harmon, James Woods, Chris Noth, William Baldwin, Gina Torres ja Bruce Davison.
Elokuvat > Batman: Under the Red Hood

Warner Bros. ilmoitti elokuussa Batman: Gothamin ritari -elokuvan jälkeen aikovansa tuottaa lisää Batmaniin liittyviä elokuvia. Sittemmin vuoden 2009 lopulla Crisis on Two Earths DVD julkaisun yhteydessä ilmoitettiin Batman: Under the Hood olevan Warnerin seuraava projekti, jonka käsikirjoittaa Judd Winick.
Myöhemmin helmikuussa 2010 Warner Home Video teki virallisen julkistuksen, jossa se kertoi elokuvan Batman: Under the Red Hood perustuvan vuosina 2004–2005 Judd Winickin käsikirjoittamaan samannimiseen sarjakuvatarinaan. Elokuvan ohjaa Brandon Vietti, joka oli aikaisemmin ohjaamassa DC-universumin elokuvasarjan ensimmäistä elokuvaa Superman: Doomsday. Pääosissa kuullaan Bruce Greenwood (Batman), Jensen Ackles (Punahuppu), Neil Patrick Harris (Nightwing), John DiMaggio (Jokeri) ja Jason Isaacs (Ra's al Ghul).
Elokuvat > Superman/Batman: Apocalypse

Superman/Batman: Public Enemies -DVD:n korkean myynnin myötä Warner Bros. julkisti heti lokakuussa tuottavansa sille jatko-osan. Myöhemmin toukokuussa 2010 elokuvan nimeksi julkistettiin Superman/Batman: Apocalypse, joka perustuu edellisen elokuvan tavoin Jeff Loebin tekemään Superman/Batman -sarjakuvaan. Juoni perustuu ”The Supergirl from Krypton” -tarinaan. Elokuva julkaistiin 28. syyskuuta 2010.
Pääosissa ovat edellisessäkin elokuvassa Teräsmiehen ja Batmanin rooleissa olleet Tim Daly ja Kevin Conroy. Mukana ovat myös Andre Braugher (Darkseid), Summer Glau (Terästyttö) ja Edward Asner, joka uusii Granny Goodnesin roolin, jota hän esitti muun muassa Teräsmies-sarjassa. Elokuvan ohjasi Lauren Montgomery ja käsikirjoitti Tab Murphy.
Elokuvat > All-Star Superman

Heinäkuussa 2010 San Diego Comic-Con Internationalissa julkistettiin seuraavan elokuvan pohjautuvan Grant Morrisonin tekemään 12-osaiseen All-Star Superman -sarjakuvaan, joka julkaistiin vuosina 2005–2008. Elokuvan käsikirjoituksesta vastasi Dwayne McDuffie, joka jäi myös hänen toiseksi viimeiseksi käsikirjoitukseksi kuoltuaan päivää ennen ensi-iltaa. Elokuva ilmestyi 22. helmikuuta 2011. 21. syyskuussa 2010 elokuvan pääesittäjät julkistettiin, jossa James Denton toimii Teräsmiehenä, Christina Hendricks Lois Lanena, Anthony LaPaglia Lex Luthorina ja Edward Asner Perry Whitea.
Elokuvat > Green Lantern: Emerald Knights

Warner Home Video julkisti toukokuussa Vihreän Lyhdyn saavan toisen animaatioelokuvan kesäkuussa 2011, jolloin Warner Bros. aikoo julkaista myös näytelmäelokuvan kyseisestä sankarista. Elokuva tulee olemaan Batman: Gothamin ritari elokuvan tyylinen, jossa kuusi lyhytanimaatiota on koottu elokuvaksi. Tarinoissa tulee olemaan mukana hahmoja kuten Abin Sur, Sinestro, Kilowog, Mogo ja Rori Dag. Äänirooleissa esiintyvät Nathan Fillion, Jason Isaacs, Elisabeth Moss, Henry Rollins ja Roddy Piper. Elokuvan ohjaajaksi valittiin Lauren Montgomery, Jay Oliva ja Chris Berkeley.
Elokuvat > Batman: Year One

Comics Continuum tapahtumassa julkistettiin yhden tulevista elokuvista pohjautuvan Frank Millerin ja David Mazzucchellin tekemään sarjakuvaan Batman: Ensimmäinen vuosi. Elokuvan tulee ohjaamaan Lauren Montgomery ja Sam Liu. Sen oli määrä ilmestyä 27. syyskuuta 2011, mutta se myöhäistettiin lokakuun 18. päivälle, jolloin julkaistaan myös videopeli Batman: Arkham City. Batmanin nimiroolissa kuullaan Ben McKenzie. Muita näyttelijöitä ovat Bryan Cranston (James Gordon), Eliza Dushku (Kissanainen), Katee Sackhoff (Sarah Essen) ja Alex Rocco (Carmine Falcone).
Elokuvat > Justice League: Doom

WonderCon tapahtumassa maaliskuun lopulla 2011 Bruce Timm julkisti vuoden 2012 ensimmäisen elokuvan olevan Justice League: Doom. Elokuvan nimi saattaa muuttua ajan kuluessa, mutta alustavasti elokuva on tarkoitus julkaista kyseisellä nimellä. Se tulee perustumaan vuoden 2000 JLA: Tower of Babel tarinaan, jossa Batmanin keräämät tiedot Oikeuden Puolustajien supersankareiden vahvuuksista ja heikkousista joutuvat Ra’s Al Ghulin käsiin. Al Ghul käyttää tietoja hyväkseen tuhotakseen koko supersankariryhmän. Käsikirjoituksesta vastaa Dwayne McDuffie, joka ehti kirjoittaa elokuvan käsikirjoituksen ennen kuolemaansa. Batman: Year One -elokuvan bonusmateriaalissa esiteltiin elokuvan aihetta. Ääniohjaaja Romano kertoi roolittaneen aiemmin Justice League -animaatiossa ääninäytelleet näyttelijät tuttuihin rooleihinsa, kuten Kevin Conroy (Batman), Susan Eisenberg (Ihmenainen), Carl Lumbly (Metsästäjä marsista) ja Michael Rosenbaum (Salama). Lisäksi Tim Daly otettiin mukaan vuoden 1996 Teräsmiehen animaatiosarjasta Teräsmiehen rooliin ja Nathan Fillion Vihreän Lyhdyn rooliin.[lähde? ]
Tulevat elokuvat > Superman vs. The Elite

22. heinäkuuta 2011 Comic-Conin tapahtumassa Bruce Timm julkisti vuoden 2012 elokuvat, joista toinen oli Superman vs. The Elite. Myöhemmin helmikuussa 2012 George Newbern julkistettiin toimivan Teräsmiehen roolissa, jonka roolissa hän on ollut aikaisemmin muun muassa Justice League -animaatiosarjassa, sekä lyhytelokuvassa Superman/Shazam! – Return of Black Adam. Lisäksi Lois Lanen rooliin valittiin NCIS Rikostutkijat -televisiosarjassa näytellyt Pauley Perrette. Elokuvan tarina pohjautuu Joe Kellyn käsikirjoittamaan tarinaan ”What’s So Funny About Truth, Justice and the American Way”, jossa Teräsmies taistelee armotonta ja supervoimia omaavaa ryhmää vastaan nimeltä The Elite. Maaliskuussa 2012 WonderConissa Warner Home Videon edustajat julkistivat elokuvan DVD julkaisemisajankohdaksi 12. kesäkuuta 2012. Myös elokuvan ohjaajaksi paljastettiin Michael Chang, joka on aikaisemmin ohjannut muun muassa elokuvan Teen Titans: Trouble in Tokyo, sekä animaatiosarjoja kuten Teen Titans ja Young Justice. Käsikirjoituksesta vastaa Joe Kelly, joka myös teki alkuperäisen sarjakuvan, johon elokuva perustuu.
DC Showcase

DC Showcase keskittyy lyhytelokuviin, joissa keskitytään DC Comicsin hahmoihin, jotka eivät välttämättä saisi pitkää nimielokuvaa. Kaikki lyhytelokuvat julkaistaan DC-universumi – alkuperäisen animaatioelokuvan DVD:n bonusmateriaalina. Useimmiten elokuva kestää noin kymmenen minuuttia. Superman/Shazam! – Return of Black Adam -lyhytelokuvan jälkeen Warner Bros. päätti olla tuottamatta yhtä aktiivisesti lyhytanimaatioita huonon myynnin vuoksi.[lähde? ]
DC Showcase > The Spectre

Ensimmäinen lyhytelokuva julkaistiin Justice League: Crisis on Two Earths -elokuvan yhteydessä 23. helmikuuta 2010. Lyhytelokuva keskittyi Aave-nimiseen antisankariin, jonka äänenä oli Gary Cole.[lähde? ]
DC Showcase > Jonah Hex

Toinen lyhytelokuva kertoo antisankari Jonah Hexistä, joka julkaistaan 27. heinäkuuta 2010 Batman: Under the Red Hoodin yhteydessä. Hahmon äänenä on Thomas Jane.[lähde? ]
DC Showcase > Green Arrow

Tuotantoryhmällä on ollut suunnitteilla Vihreästä Nuolesta kertova elokuva, jonka tarinan on käsikirjoittanut Tab Murphy. Kesäkuussa 2010 Warner Bros. julkisti projektin olevan lyhytelokuva, jonka nimiroolissa olisi Neal McDonough. Elokuva julkaistaan 28. syyskuuta 2010 Superman/Batman: Apocalypsen DVD:n bonusmateriaalina.[lähde? ]
DC Showcase > Superman/Shazam! – Return of Black Adam

San Diegossa pidetyn Comic-Conin mukaan tuottajat ilmoittivat Superman/Shazam! – Return of Black Adamin olevan neljäs lyhytelokuva, joka olisi normaalia pidempi lyhytelokuva ja kestäisi noin 22 minuuttia. Elokuvan äänirooleissa kuullaan Justice League Unlimitedissakin ääninäytelleet George Newbern (Teräsmies) ja Jerry O’Connell (Kapteeni Marvel). Lisäksi mukana ovat myös Arnold Vosloo (Musta Adam) ja James Garner (Shazam). Elokuva julkaistaan 9. marraskuuta 2010 DC Showcase Original Shorts Collection DVD:lle, johon on koottu kolme edellistä lyhytelokuvaa.[lähde? ]
DC Showcase > Catwoman

Vastaava tuottaja Bruce Timm kertoi helmikuussa 2011 Kissanaisen saavan oman lyhytelokuvansa Batman: Year One -elokuvan julkaisun yhteydessä. Nimiroolissa oli Eliza Dushku.[lähde? ]
Peruutetut elokuvat > Teen Titans: The Judas Contract

George Pérezin ja Marv Wolfmanin 1980-luvun Teinititaanit-sarjakuviin perustuvan elokuvan oli tarkoitus alun perin olla kolmas tuotanto DC:n projektissa. Käsikirjoittaja Marv Wolfmanin mukaan elokuvan tuotanto jäi kesken, koska Warner Home Video epäili ettei elokuva saisi tarpeeksi kiinnostusta, jotta siitä tulisi kaupallisesti kannattava julkaisu. Sittemmin elokuva oli siirretty ilmestymään vuodelle 2010 mikäli tuotannon jatkaminen olisi onnistunut. Huhtikuussa 2010 vastaava tuottaja Bruce Timm kertoi elokuvan tuotannon keskeytyneen.
Juoni olisi perustunut George Pérezin ja Marv Wolfmanin 1980-luvulla tekemään samannimiseen sarjakuvatarinaan Teen Titans: The Judas Contract. Tarinassa Deathstroke palkkaa psykopaattisen supervoimilla varustetun teini-ikäisen tytön nimeltä Terra, jonka hän lähettää vakoilemaan Teinititaaneja saadakseen selville heidän salaiset henkilöllisyydet.[lähde? ]
Peruutetut elokuvat > Muut

Elokuvista Wonder Woman ja Green Lantern: First Flight oli tarkoitus tuottaa jatko-osat, mutta niiden hidas myynti ei ollut Warner Bros. yhtiön mieleen, jonka vuoksi tuotantoryhmä joutui keskeyttämään projektit. Vastaavan tuottajan Timmin mukaan mikäli Wonder Woman olisi menestynyt paremmin he olisivat tuottaneet jatko-osan lisäksi Batgirlistä elokuvan Batgirl: Year One.[lähde? ]
Myynnit

| Vuosi | Elokuva | Tuotto Yhdysvalloissa> Tuotto dollareina | Tuotto Yhdysvalloissa> Myyty määrä | Viitteet |
| --- | --- | --- | --- | --- |
| 2007 | Superman: Doomsday | 9 451 463 | 683 972 |  |
| 2008 | Oikeuden Puolustajat: Uusi rintama | 5 240 621 | 301 129 |  |
| 2008 | Batman: Gothamin ritari | 8 069 676 | 395 977 |  |
| 2009 | Wonder Woman | 7 431 694 | 490 217 |  |
| 2009 | Green Lantern: First Flight | 6 226 544 | 386 992 |  |
| 2009 | Superman/Batman: Public Enemies | 8 341 802 | 559 636 |  |
| 2010 | Justice League: Crisis on Two Earths | 5 317 260 | 360 751 |  |
| 2010 | Batman: Under the Red Hood | 6 962 424 | 524 819 |  |
| 2010 | Superman/Batman: Apocalypse | 6 164 568 | 383 322 |  |
| 2010 | DC Showcase Original Shorts Collection | 3 880 802 | 288 828 |  |
| 2011 | All-Star Superman | 4 522 199 | 282 799 |  |
| 2011 | Green Lantern: Emerald Knights | 2 642 217 | 189 820 |  |
| 2012 | Justice League: Doom | 2 616 083 | 189 585 |  |
| 2012 | Superman vs. The Elite |  |  |  |
Aiheesta muualla

Virallinen sivusto (englanniksi)
Elokuvan alkuperäinen kansikuva.
Orajärvi (Espoo)

| Orajärvi |
| --- | --- |

Valtiot:  Suomi 
Paikkakunta:  Espoo
Koordinaatit:  60°18′20″N, 24°35′15″E
Järvinumero:  21.044.1.017 
Mittaustietoja
Pinnankorkeus:  87 m 
Rantaviiva:  2,85 km 
Pinta-ala:  0,2 km² 
Suurin syvyys:  9,5 m 
 fiOrajärvi 
Orajärvi on noin 22 hehtaarin laajuinen ylänköjärvi Nuuksion kansallispuistossa luoteisessa Espoossa. Virallisen kaupunginosajaon mukaan se sijaitsee Velskolan kaupunginosassa. Orajärven naapurijärviä ovat Ruuhijärvi luoteessa ja Urja idässä. Pikku Orajärvi sijaitsee Orajärven eteläpuolella. Nuuksion Pitkäjärvi sijaitsee pari kilometriä Orajärvestä lounaaseen.
Orajärvi laskee Urjan ja Vääräjärven kautta Lakistonjokeen. Orajärven ekologinen tila on määritelty hyväksi, ja järven pH on matala (5,3–5,7).
Orajärvi on merkitty vuonna 1780 julkaistuun karttaan nimellä Åra Järvi. Nimen alkuperästä ei ole varmuutta; se saattaa viitata järven haaramaiseen muotoon tai kaskeamiseen, jolloin se sisältäisi erisnimen oras. Nimi on saattanut saada alkunsa myös järven rantamien suurista, hammasmaisista kivipaasista.
Aiheesta muualla

Mattigronroos.fi: Orajärvi
Esteban Chaves

| Esteban Chaves |
| --- | --- |
 Esteban Chaves vuonna 2015
Henkilötiedot
Koko nimi:  Jhoan Esteban Chaves Rubio
Syntynyt: 17. tammikuuta 1990 (ikä 34)  Bogotá, Kolumbia
Kansalaisuus:   Kolumbia
Pyöräilijä
Lempinimi:  Chavito
Pituus:  164 senttimetriä</ref>
Paino:  55 kilogrammaa
Joukkue:  EF Education–EasyPost
Laji:  maantiepyöräilijä
Rooli:  ajaja
Ajajatyyppi:  mäkiajaja
Ura
Amatöörijoukkue(et)
2009−2011:  Team Manzana Postobón
Ammattilaisjoukkue(et)
2012−2013 2014−2017 2018–2020 2021 2022–:  Colombia-Coldeportes Orica-Scott Mitchelton-Scott Team BikeExchange EF Education–EasyPost
Suurimmat voitot
 Lombardian ympäriajo 2016 Espanjan ympäriajo, kaksi etappia Italian ympäriajo, kolme etappia Tour de l’Avenir 2011 Giro dell'Emilia 2016  Maantieajon Kolumbian-mestaruus 2023 
 Tiedot päivitetty: 6. helmikuuta 2022 
Jhoan Esteban Chaves Rubio (s. 17. tammikuuta 1990 Bogotá, Kolumbia) on kolumbialainen maantiepyöräilijä. Hän aloitti ammattilaisuransa Colombia-Coldeportes-joukkueessa 2012−2013, edusti australialaista Orica/Mitchelton-Scott / Team BikeExchange -joukkuetta 2014–2021 ja on vuodesta 2022 ajanut EF Education–EasyPost -tallissa. 164 senttimetriä pitkä ja 55 kilogrammaa painava Chaves on erikoistunut mäkiajoon.
Chaves voitti vuonna 2011 Tour de l’Avenirin kokonaiskilpailun. Vuonna 2015 hänen Orica-GreenEDGE-tallinsa voitti Giro d'Italian ensimmäisenä etappina ajetun joukkueaika-ajon. Hän myös piti nuorten kilpailun johtajan valkoista paitaa neljännen etapin jälkeen. Vuoden 2015 Espanjan ympäriajossa Chaves voitti toisen ja kuudennen etapin. Hän piti kokonaiskilpailun johtajan paitaa etappien 2–4 ja 6–8 jälkeen, ja johti kilpailun aikana myös piste-, mäkikiri- ja yhdistelmäkilpailuja.
Chaves voitti 14. etapin Italian ympäriajossa 2016. Hän nousi kokonaiskilpailun johtoon oltuaan kolmas 19. etapilla. Seuraavan päivän toiseksi viimeisellä etapilla Vincenzo Nibali ohitti hänet ja Chaves sijoittui kokonaiskilpailussa lopulta toiseksi 52 sekuntia Nibalille hävinneenä. Saman vuoden Espanjan ympäriajossa hän sijoittui Nairo Quintanan ja Chris Froomen jälkeen kolmanneksi. Lokakuussa hän voitti Lombardian ympäriajon kukistettuaan loppukirissä irtiottokumppaninsa Diego Rosan ja Rigoberto Uranin. Hänestä tuli ensimmäinen kolumbialainen pyöräilyn monumentin voittaja.
Chaves voitti Italian ympäriajossa kuudennen etapin 2018 ja 19. etapin 2019.
Saavutukset

Lähteet: Pro Cycling Stats, Cycling Archives
2006
Kolumbian noviisimestaruuskilpailuiden toinen sija
2009
Cundinamarcan ympäriajon 1. etapin voitto
2011
Tour de l’Avenirin voitto
Clásica Club Deportivo Boyacán 1. etapin voitto
Circuito de Combitan kokonaiskilpailun kolmas sija
2012
Gran Premio Città di Camaioren voitto
Kolumbian ympäriajon nuorten kilpailun voitto
Prueba Villafranca de Ordizian toinen sija
Burgosin ympäriajon kokonaiskilpailun kolmas sija
5. etapin voitto
Nuorten kilpailun voitto
2014
Sveitsin ympäriajon 8. etapin voitto
Pekingin ympäriajon kokonaiskilpailun kolmas sija
Nuorten kilpailun voitto
Kalifornian ympäriajon 6. etapin voitto
2015
Italian ympäriajo
1. etapin voitto (joukkueaika-ajo)
Valkoinen paita 4. etapin jälkeen
Espanjan ympäriajo
2. ja 6. etapin voitto
Kokonaiskilpailussa viides, johdossa etappien 2–4 ja 6–8 jälkeen
Pistekilpailun johdossa etappien 2–3 ja 7–14 jälkeen
Mäkikirikilpailun johdossa etapin 2 jälkeen
Yhdistelmäkilpailun johdossa etappien 2–8 jälkeen
Lombardian ympäriajon kahdeksas sija
Abu Dhabi Tour
kokonaiskilpailun voitto
nuorten kilpailun voitto
3. etapin voitto
2016
Italian ympäriajo
14. etapin voitto, 19. etapilla kolmas
Kokonaiskilpailussa toinen, johdossa etapin 19 jälkeen
Espanjan ympäriajo
Kokonaiskilpailussa kolmas
Giro dell'Emilian voitto
Lombardian ympäriajon voitto
2017
Tour Down Underin kokonaiskilpailun toinen sija
Espanjan ympäriajo
kokonaiskilpailussa 11:s
9. etapilla toinen
2018
Herald Sun Tourin kokonaiskilpailun voitto
3. etapin voitto
Italian ympäriajo
6. etapin voitto, 9. etapilla kolmas
2019
Italian ympäriajo
19. etapin voitto, 17. etapilla toinen
Espanjan ympäriajo
kokonaiskilpailussa 19:s
2021
Katalonian ympäriajo
kokonaiskilpailussa kuudes, pistekilpailun, mäkikirikilpailun ja 4. etapin voitto
Ranskan ympäriajo
kokonaiskilpailussa 13:s
2023
Maantieajon Kolumbian-mestaruus
Paul Kemprecos

Paul Kemprecos on Cape Codissa, Massachusettsissa, asuva kirjailija.
Feel the Love Go

| ”Feel the Love Go” Franz Ferdinand |
| --- | --- | --- |

Singlen tiedot
 Albumilta: Always Ascending
 Äänitetty : 2017
 Julkaistu: 8. tammikuuta 2018
 Formaatti: digitaalinen lataus, suoratoisto
 Tekijä(t): Alex Kapranos, Bob Hardy, Paul Thomson, Julian Corrie
 Tuottaja(t): Philippe Zdar
 Tyylilaji: rock, pop
 Kesto: 04.46
 Levy-yhtiö: Domino
Franz Ferdinandin muut singlet
| ”Always Ascending” 2017 | ”Feel the Love Go” 2018 | ”Lazy Boy” 2018 |
Feel the Love Go on skotlantilaisen rockyhtyeen Franz Ferdinandin kappale, joka julkaistiin toisena singlenä yhtyeen viidenneltä studioalbumilta Always Ascending. Kappale julkaistiin 8. tammikuuta 2017 YouTubessa ja monissa suoratoistopalveluissa.
Kappaleen musiikkivideo tuli saataville Apple Music -palveluun. Singlen B-puolena julkaistiin lyhennetty radioversio kappaleesta.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Feel the Love Go (Edit)  | 3.17 |  |  |  |  |  |  |  |
| 2. | Feel the Love Go | 4.46 |  |  |  |  |  |  |  |
|  |  | 8.03 |  |  |  |  |  |  |  |
Kokoonpano ja henkilöstö > Yhtye

Alex Kapranos – laulu, kitara
Bob Hardy – basso
Paul Thomson – rummut, taustalaulu
Julian Corrie – koskettimet, syntetisaattori, taustalaulu
Kokoonpano ja henkilöstö > Tuotanto

Tuottaja, miksaaja: Philippe Zdar
Evonne Goolagong

| Evonne Goolagong |
| --- | --- |

Henkilötiedot
Syntynyt: 31. heinäkuuta 1951  Griffith 
Tennispelaaja
Pituus:  168  cm
Paino:  59 kg
Kätisyys:  oikeakätisyys, yhden käden rysty
Palkintorahat:  1 399 431 USD
Kaksinpeli
Paras sijoitus:  1  (26. huhtikuuta 1976)
Voitot/tappiot:  704–165
Nelinpeli
Paras sijoitus:  
Voitot/tappiot:  18–16
Aiheesta muualla
ITF
WTA
Evonne Goolagong voittajana Alankomaissa vuonna 1971.
Evonne Fay Goolagong Cawley, MBE (s. 31. heinäkuuta 1951 Griffith, Uusi Etelä-Wales) on entinen australialainen naistennispelaaja ja WTA-tenniksen maailmanlistan ykkönen. Hän oli 1970-luvulla ja 1980-luvun alkuvuosina yksi maailman johtavista tennispelaajista. Goolagong voitti kaikkiaan 14 Grand Slam -mestaruutta. Niistä seitsemän tuli kaksinpelistä (neljä Australian avoimista, kaksi Wimbledonista ja yksi Ranskan avoimista), kuusi naisten nelinpelistä ja yksi sekanelinpelistä.
Elämä

Evonne Goolagong (mentyään naimisiin Roger Cawleyn kanssa 1975 hänet tunnettiin nimellä Evonne Goolagong Cawley) syntyi vuonna 1951 perheeseen, joka kuului Australian aboriginaaleihin. Hän varttui Uudessa Etelä-Walesissa sijaitsevassa Barellanin pikkukaupungissa. Hänen isänsä Kenny Goolagong oli kiertävä lampaankeritsijä. Vaikka aboriginaalit joutuivat tuohon aikaan laajamittaisen syrjinnän kohteeksi Australian maaseudulla, Evonne saattoi harrastaa tennistä Barellanissa lapsuudestaan saakka ystävällisen paikallisasukkaan, Bill Kurtzmanin ansiosta, joka näki hänet katselemassa aidanraosta alueen kentillä ja rohkaisi häntä tulemaan sisään pelaamaan. Vuonna 1967 sydneyläisen tenniskoulun omistaja, Vic Edwards, matkasi alueelle katsastaakseen nuoren Evonnen pelitaidot ja havaitsi välittömästi hänen kykynsä. Edwards sai Evonnen vanhemmat vakuutettua siitä, että tytön kannattaisi muuttaa Sydneyyn. Sydneyssä Goolagong opiskeli Willoughby Girls High Schoolissa, josta hän sai päättötodistuksen 1968. Samaan aikaan hän sai valmennusta Edwardsilta ja asui hänen perheensä kanssa.
Tennisura

Harjoiteltuaan Edwardsin kanssa kaksi vuotta Sydneyssä Goolagong pelasi ensimmäisen kerran Wimbledonissa 1970 ollessaan 18-vuotias. Seuraavana vuonna hän voitti naisten kaksinpelin sekä Ranskan avoimessa tennisturnauksessa että Wimbledonissa, ja hänestä tuli välittömästi Australiassa ja ympäri maailmaa julkisuuden henkilö. Wimbledonin loppuottelussa hän voitti Margaret Courtin, joka oli hänen ohellaan ainoa tittelin voittanut australialaisnainen. Goolagongista tuli ensimmäinen naispuolinen Australian aboriginaali, joka saavutti kansainvälistä mainetta urheilussa. Associated Press valitsi hänet vuoden naisurheilijaksi 1971, ja seuraavana vuonna hänet nimettiin vuoden australialaiseksi.
1970-luvulla Goolagong voitti naisten kaksinpelin mestaruuden Australian avoimissa neljä kertaa. Lisäksi hän sijoittui kolme kertaa  Wimbledonissa toiseksi. Yhdysvaltain avoimissa hän hävisi loppuottelun neljänä peräkkäisenä vuotena (1973–1976) eikä saavuttanut siellä yhtään mestaruutta.
Goolagongin viimeinen Grand Slam -titteli tuli Wimbledonista 1980, jolloin hän oli 29-vuotias äiti ja yllätti koko tennismaailman lyömällä Tracy Austinin välierässä ja Chris Evertin loppuottelussa voittaen näin toisen Wimbledon- ja seitsemännen Grand Slam -kaksinpelimestaruutensa. Hän oli ensimmäinen Wimbledonin kaksinpelin voittoon yltänyt äiti 66 vuoteen. Edellisen kerran vastaavaan saavutukseen oli yltänyt englantilainen Dorothea Lambert-Chambers vuonna 1914.
Goolagong oli myös Australian Fed Cup -joukkueen jäsen sen voittaessa kilpailun vuosina 1971, 1973 ja 1974. Muita uran kohokohtia olivat WTA Tour Championshipsin voitto vuosina 1974 ja 1976 sekä Italian avointen mestaruus 1973.
Goolagongilla oli tennistä ajatellen erinomaiset fyysiset ominaisuudet. Hän oli nopea, kevyt   ja pitkäraajainen, ja hänellä oli äärimmäisen nopeat refleksit sekä kyky peittää kenttä  poikkeuksellisella ketteryydellä. Toisinaan häntä kuitenkin vaivasivat keskittymisongelmat, minkä vuoksi hän menetti useita mestaruuksia.
Goolagong lopetti tennisuransa virallisesti 1983. Uransa aikana hän voitti 43 kaksinpeli- ja 9 nelinpelimestaruutta. Palkintorahoja hän keräsi yhteensä 1 399 431 Yhdysvaltain dollarin edestä.
Tennisuran jälkeen

Avioiduttuaan Roger Cawleyn kanssa 1975 Goolagong muutti Yhdysvaltoihin. Vuonna 1991 pari kuitenkin osti talon Noosa Headsista, Queenslandista, ja he muuttivat sinne kahden lapsensa kanssa. Heidän tyttärensä Kelly syntyi 1977 ja poikansa Morgan 1981.
Goolagong valittiin International Tennis Hall of Famen jäseneksi 1988.  Vuonna 1972 hänelle myönnettiin arvonimi Brittiläisen imperiumin jäsen, ja Order of Australia -tunnustuksen hän sai 1982. Goolagong oli Australian urheilukomission hallituksen jäsen 1995–1997, ja vuodesta 1997 lähtien hän on toiminut komission urheilulähettiläänä.
Grand Slam -finaalit kaksinpelissä > Voitot (7)

| Vuosi | Turnaus | Vastustaja loppuottelussa | Loppuottelun tulos  |
| --- | --- | --- | --- |
| 1971 | Ranskan avoimet |  Helen Gourlay Cawley | 6–3, 7–5 |
| 1971 | Wimbledon |  Margaret Court | 6–4, 6–1 |
| 1974 | Australian avoimet |  Chris Evert | 7–6, 4–6, 6–0 |
| 1975 | Australian avoimet (2) |  Martina Navrátilová | 6–3, 6–2 |
| 1976 | Australian avoimet (3) |  Renáta Tomanová | 6–2, 6–2 |
| 1977 | Australian avoimet (joulukuu) (4) |  Helen Gourlay Cawley | 6–3, 6–0 |
| 1980 | Wimbledon  (2) |  Chris Evert | 6–1, 7–6 |